Sekolah Menengah Kebangsaan Engku Husain

**Sekolah Menengah Kebangsaan Engku Husain** (Semuhsin) merupakan sekolah menengah kebangsaan yang terletak di Semenyih, Selangor. Sekolah ini ditubuhkan pada 6 Januari 1975. Semuhsin dahulunya dikenali sebagai **Sekolah Menengah Rendah Semenyih**. Nama Sekolah Engku Husain diambil dan dirasmikan pada tahun 1982 sempena dengan nama seorang tokoh tempatan Raja Husain bin Raja Laut yang bergelar Engku Raja Husain yang telah meneroka dan membangunkan kawasan Semenyih.

## Sejarah

Menurut sumber tempatan, pada zaman Jepun (1941-1945), tapak sekolah ini pernah digunakan oleh tentera Jepun untuk perkhemahan dan latihan. Pada 29 Disember 1954, akhbar The Strait Times melaporkan sebuah helikopter tentera terhempas berhampiran kawasan ini. Pegawai tentera yang terlibat ialah NH Jackson Smith dan WR Williams, yang pada ketika itu sedang dalam perjalanan pulang dari Seremban ke Kuala Lumpur. Pada tahun 1988, sebuah helikopter juga mendarat kecemasan di padang sekolah ini akibat hujan lebat dan angin kencang.

Rancangan membina sekolah di Semenyih semakin mendesak apabila **semakin ramai pelajar dari kawasan ini terpaksa bersekolah di luar mukim** untuk mendapatkan pendidikan peringkat menengah. Murid-murid ini dihantar sama ada di Sekolah Menengah Kebangsaan Khir Johari, Beranang atau Sekolah Menengah Kebangsaan Tinggi Kajang. Pendidikan sekolah di luar bandar pada waktu itu memberikan banyak manfaat kepada penduduk setempat. 

Semuhsin bermula dengan 15 orang guru dan 404 orang pelajar dari Tingkatan Peralihan, Tingkatan 1, 2 dan 3 dengan hanya dua blok bangunan di atas tanah berkeluasan 20 ekar. Pengetua pertama Semuhsin merupakan bekas Guru Besar Sekolah Kebangsaan Semenyih, iaitu Raja Alias bin Abdul Rahman. Antara guru yang terawal mengajar di Semuhsin ialah Mat Derakah bin Alias, Halimaton Bte Iban, Baharom bin Said, Abdul Aziz Bin Abd. Wahab, Yu Soo Chin, Shamsiah Jantan, Amar Singh dan Tan Poh Beng. 

Pada tahun 1990, Semuhsin mempunyai seramai 1300 orang pelajar. Bilangan pelajar sekolah ini naik dengan mendadak sehingga 3600 orang pelajar ekoran pembinaan bandar baharu seperti Bandar Rinching (1996), Bandar Tasik Kesuma (1998), Bandar Sunway Semenyih (2000) dan Kem Batalion Polis Gerakan Am (2011). Bilangan pelajar Semuhsin kemudiannya berkurang kepada 3100 orang pada 2012 selepas penubuhan Sekolah Menengah Kebangsaan Bandar Seri Putra (2011). Bilangan ini kekal stabil sehingga sekarang.

Walaupun bilangan pelajar telah stabil, perkembangan dalam aspek lain di Semuhsin tetap diteruskan, terutama dari segi **pentadbiran dan infrastruktur**. Sejak tahun 2012, sekolah telah menyaksikan beberapa pertukaran tampuk kepimpinan di peringkat pengetua, di mana **Abdul Gaffar Kunchi Mohd** memegang jawatan tersebut sebelum digantikan oleh **Che Ratni Mohamed** pada 10 Mac 2015. Beliau kemudiannya kembali menerajui sekolah pada 5 September 2017 sehingga 29 Ogos 2022. Kepimpinan sekolah selepas itu disambung oleh **Rizal Uzir** (2 September 2022) dan kini diterajui oleh **AINI WATI SUANI** (mulai 22 September 2025).

## Hala Tuju Pendidikan Semasa
Pada tahun 2025, Semuhsin telah didokumentasikan mempunyai seramai **3,116 orang penuntut** yang dibimbing oleh seramai **156 orang tenaga pengajar**, dengan jumlah 81 buah kelas dibuka merangkumi dua sesi persekolahan. Dengan slogan sekolahnya iaitu **"SEMUHSIN HEBAT"**, sekolah ini terus mengorak langkah ke hadapan. Di bawah pimpinan terkini Pengetua, **Puan Aini Wati binti Suani**, bersama barisan pentadbir seperti **Abdullah Saat bin Abdul Karim** (GPK Pentadbiran dan Akademik), sekolah ini terus memfokuskan kepada pencapaian akademik dan pembangunan sahsiah. Penglibatan aktif **Persatuan Ibu Bapa dan Guru (PIBG)** yang dipengerusikan oleh **Zulkiflee bin Mohamed Salleh** turut memainkan peranan penting dalam menyokong setiap program dan inisiatif yang dilaksanakan di Semuhsin.

## Barisan Pentadbir

## Pengetua

## Badan Pemimpin Muda Sekolah

#### Lembaga Pengawas Sekolah

* Pembimbing Rakan Sebaya (PRS)
* Pengawas Pusat Sumber
* Pengawas SPBT
* Briged Siber
* Skuad Denggi
* Asrama
* Pembantu Muda Sukan (PMS)
* Skuad 3K
* Fotografi
* Skuad Badar
* TVPSS D'Semuhsin
* Pengawas Koperasi
* Ketua Tingkatan

## Kokurikulum
Aktiviti kokurikulum di SMK Engku Husain dibahagikan kepada tiga teras utama iaitu Unit Beruniform, Persatuan/Kelab Akademik, dan Permainan/Sukan.

#### Unit Beruniform :

* PERSEKUTUAN PENGAKAP MALAYSIA
* PERSATUAN PANDU PUTERI MALAYSIA
* KADET REMAJA SEKOLAH (KRS)
* KOR KADET POLIS 
* PERGERAKAN PUTERI ISLAM MALAYSIA (PPIM)
* KADET SEKOLAH PERTAHANAN AWAM MALAYSIA (KASPA)
* KADET BOMBA DAN PENYELAMAT
* BULAN SABIT MERAH MALAYSIA (BSMM)

#### Persatuan :

* BAHASA MELAYU
* BAHASA INGGERIS
* STEM
* SEJARAH
* PENDIDIKAN SENI VISUAL
* REKA BENTUK DAN TEKNOLOGI (RBT)
* PENDIDIKAN ISLAM
* SAINS RUMAH TANGGA
* PVMA
* KKQ (HAFAZAN)

#### Kelab :

* MALAYSIAKU
* PENGGUNA
* BESTARI
* SEMIBAYU
* SEMICITRA
* SEMBUMI
* PENCEGAHAN JENAYAH
* BRIGED SIBER
* TUNAS NIAGA
* KARISMA
* FOTOGRAFI
* KOPERASI 
* SPBT
* KEWANGAN
* KAUNSELING KEJAYA

#### Permainan :

* BOLA SEPAK
* BOLA JARING
* BADMINTON
* BOLA KERANJANG
* BOLA TAMPAR
* SEPAK TAKRAW
* PING PONG
* CATUR
* HOKI
* KABADDI
* RAGBI

## Rujukan


## Pautan luar
* Laman web SMK Engku Husain.
*Facebook rasmi SMK Engku Husain.
*Instagram SMK Engku Husain.
*Saluran YouTube rasmi SMK Engku Husain.
*Saluran YouTube rasmi Unit Bimbingan dan Kaunseling SMK Engku Husain.